הרולד לוסאנו

ג'ון הרולד לוסאנו פרדו (בספרדית: John Harold Lozano Prado) הוא כדורגלן עבר קולומביאני ששיחק בעמדת הקשר. את רוב עונותיו כמקצוען שיחק בספרד בקבוצות ריאל ואיאדוליד ומיורקה. שיחק גם במדי הנבחרת במונדיאל 1994 ו1998 וכן בקופה אמריקה 1993, 1995 ו-1999.

היסטוריית מועדונים
לוסאנו החל את הקריירה המקצוענית שלו בקבוצת אמריקה קאלי, שם שיחק 4 שנים וזכה עם הקבוצה בתואר האליפות ב-1992 תחת המאמן פרנסיסקו מטוראנה. התחנה הבאה הייתה פלמיירס הברזילאית ב-1995, שנה לאחר ששיחק עם  במונדיאל 1994. לאחר כחצי שנה, עבר לוסאנו למקסיקו ולקבוצת קלוב אמריקה, אחת הבכירות של הליגה המקומית. שם הצטיין וכבש שבעה שערים ב-28 הופעותיו, מה שגרם לריאל ואיאדוליד לצרף אותו לשורותיה. במשך שש עונות שיחק בקבוצה מעל 100 משחקי ליגה וב-2002 הצטרף למיורקה ועזר להם לזכות ב-2003 בגביע הספרדי. אחרי חצי עונה בפצ'וקה המקסיקנית, פרש לוסאנו מכדורגל.

נבחרת לאומית
לוסאנו צורף לראשונה לנבחרת הלאומית של  לקראת הקופה אמריקה 1993. הוא שיחק במדים הלאומיים 48 פעמים וכבש שלושה שערים, החשוב מביניהם במשחק האחרון בשלב הבתים של מונדיאל 1994 מול  בניצחון 0-2. שיחק גם במונדיאל 1998 וכן בטורנירי הקופה אמריקה 1995 ן-1999. ב-2003 שיחק את משחקי האחרון במדי הנבחרת.

תארים והישגים
 אליפות קולומביה עם אמריקה קאלי (1992)
 גביע ספרדי עם מיורקה (2003)
 אליפות מקסיקו עם פצ'וקה (2003)

קישורים חיצוניים

כדורגלנים קולומביאנים
כדורגלני אמריקה קאלי
כדורגלני נבחרת קולומביה
כדורגלני מיורקה
כדורגלני ריאל ואיאדוליד
קאלי: כדורגלנים
קולומביאנים שנולדו ב-1972